SI

17 ir 18 str. arba visos kitos nacionalinės taisyklės pagal Grynųjų pinigų ir kitų vertybių vežimo ir apsaugos taisyklių (Slovėnijos Respublikos oficialusis leidinys Nr 96/05, 16/08, 81/08, 86/09 ir 17/11) 16–20 str. 16 str. (1 klasės saugomos siuntos, kurios vertė eurais neviršija 30 000 EUR, vežimas) 1) 1 klasės saugomą siuntą veža du ginkluoti apsaugos darbuotojai. 2) Vežama modifikuotoje transporto priemonėje, kuri įrengta taip: — transporto priemonėje fiksuota tvirta siena fiziškai atskiriama keleiviams skirta erdvė ir kroviniui skirtas skyrius; siena leidžia kroviniui skirtame skyriuje saugoti siuntą atskirtą nuo keleiviams skirtos erdvės, — kroviniui skirtas skyrius be stiklo, — kroviniui skirtame skyriuje įmontuotas iš metalo lakštų pagamintas seifas; dėl to siuntą į kroviniui skirtą skyrių galima padėti per angą iš keleiviams skirtos erdvės, — signalizacijos įtaisas, aktyvuojamas įvykus įsiveržimui jėga, — variklio blokavimas, dėl kurio transporto priemonė imobilizuojama, — ryšių ir stebėjimo sistema. 3) Neatsižvelgiant į pirmesnės dalies 3 įtrauką, saugoma siunta gali būti vežama, jeigu siunta techniškai apsaugoma ją įdėjus į modifikuotą lagaminą, krepšį arba kasetę, kuri atskirai paženklinta ir yra tokios konstrukcijos, dėl kurios atidarymas jėga sunkus, o apie jį pranešama garsu, šviesa, dūmais ar techniniu signalu. 4) Neatsižvelgiant į 1 dalies nuostatas, saugomą siuntą gali vežti vienas ginkluotas apsaugos darbuotojas, jeigu saugoma siunta apsaugota sertifikuota grynųjų pinigų žymėjimo spalva ar sunaikinimo sistema. 5) Apsaugos darbuotojai vilki neperšaunamas striukes arba neperšaunamus marškinius. 17 str. (2 klasės saugomos siuntos, kurios vertė eurais nesiekia 200 000 EUR vienoje transporto priemonėje, vežimas) 1) 2 klasės saugomą siuntą veža du ginkluoti apsaugos darbuotojai. 2) Vežama modifikuotoje transporto priemonėje, kuri įrengta taip: — transporto priemonėje fiksuota tvirta siena fiziškai atskiriama keleiviams skirta erdvė ir kroviniui skirtas skyrius, — kroviniui skirtas skyrius be stiklo, — kroviniui skirtame skyriuje įmontuotas iš neperšaunamų metalo lakštų, kuriuos pragręžti ir perpjauti sunku, pagamintas seifas, kuris sumontuotas ant transporto priemonės važiuoklės vidinėje pusėje; dėl to grynuosius pinigus į kroviniui skirtą skyrių galima padėti transporto priemonės viduje per angą iš keleiviams skirtos erdvės, — signalizacijos įtaisas, aktyvuojamas įvykus įsiveržimui jėga, — variklio blokavimas, dėl kurio transporto priemonė imobilizuojama, — ryšių ir stebėjimo sistema. 3) Neatsižvelgiant į pirmesnės dalies 3 įtrauką, saugoma siunta gali būti vežama, jeigu siunta techniškai apsaugoma ją įdėjus į modifikuotą lagaminą, krepšį arba kasetę, kuri atskirai paženklinta ir yra tokios konstrukcijos, dėl kurios atidarymas jėga sunkus, apie jį pranešama garsu, šviesa, dūmais ar techniniu signalu. Siunta vežama transporto priemonės kroviniui skirtame skyriuje. 4) Apsaugos darbuotojai vilki neperšaunamas striukes arba neperšaunamus marškinius. 17a str. (3 klasės saugomos siuntos, kurios vertė eurais nesiekia 800 000 EUR vienoje transporto priemonėje, vežimas). 1) 3 klasės saugomą siuntą veža ne mažiau kaip du ginkluoti apsaugos darbuotojai. 2) Vežama neperšaunamoje transporto priemonėje, kuri įrengta taip: — transporto priemonėje atskiriama ekipažui skirta erdvė ir kroviniui skirtas skyrius, — ekipažui skirta erdvė iš visų keturių pusių saugoma antibalistine M2/C2 apsauga, — kroviniui skirtas skyrius neperšaunamas; jame įrengtos išorinės durys su papildomu rėmo užraktu, — signalizacijos įtaisas, — įdiegta nuotolinio transporto priemonės arba variklio blokavimo sistema, sudarant galimybę ją aktyvuoti iš saugumo kontrolės centro (toliau – SKC), — ryšių sistema neatidarant durų (vidinio ryšio sistema), — ryšių ir stebėjimo sistema. 3) Apsaugos darbuotojai vilki neperšaunamas striukes. 18 str. (4 klasės saugomos siuntos, kurios vertė eurais nesiekia 4 000 000 EUR vienoje transporto priemonėje, vežimas) 1) 4 klasės saugomą siuntą veža ne mažiau kaip trys ginkluoti apsaugos darbuotojai. 2) Vežama neperšaunamoje transporto priemonėje, kuri įrengta taip: — atskiriama ekipažui skirta erdvė ir kroviniui skirtas skyrius, — ekipažui skirta erdvė iš visų keturių pusių saugoma antibalistine FB 3 apsauga, — kroviniui skirtas skyrius – be langų; jame įrengtos išorinės durys su papildomu rėmo užraktu, — signalizacijos įtaisas, — įdiegta nuotolinio transporto priemonės arba variklio blokavimo sistema, sudarant galimybę ją aktyvuoti iš saugumo kontrolės centro (toliau – SKC), — ryšių sistema neatidarant durų (vidinio ryšio sistema), — ryšių ir stebėjimo sistema. 3) Apsaugos darbuotojai vilki neperšaunamas striukes. 19 str. (5 klasės saugomos siuntos, kurios vertė eurais nesiekia 8 000 000 EUR vienoje transporto priemonėje, vežimas) 1) 5 klasės saugomą siuntą veža ne mažiau kaip trys ginkluoti apsaugos darbuotojai. 2) Apsaugos darbuotojai vilki bent šias apsaugos priemones: — neperšaunamas striukes ir — apsauginius šalmus. 3) Vežama neperšaunamoje transporto priemonėje, kuri įrengta taip: — atskiras skyrius kroviniui, vairuotojui ir apsaugos darbuotojui, — transporto priemonė turi būti neperšaunama, bent jau su FB 3 kategorijos apsauga iš visų keturių pusių, — kroviniui skirtas skyrius – be stiklo; įrengtos galinės durys; taip pat prie siuntos galima prieiti iš ekipažui skirtos erdvės, — signalizacijos įtaisas, — ryšių sistema neatidarant durų (vidinio ryšio sistema), — vaizdo stebėjimo sistema transporto priemonės užpakalinėje dalyje su varikliu vairuotojo kabinoje, — ryšių sistema, — stebėjimo sistema, kuri leidžia kompiuteryje ne ilgesniais negu vienos minutės intervalais stebėti siuntos judėjimą paslaugos teikimo vietoje be saugumo kontrolės centro (toliau – SKC) įsikišimo ir kuri leidžia nustatyti tikslų saugų pristatymą bet kuriuo laiku, — įdiegta nuotolinio transporto priemonės arba variklio blokavimo sistema, kurios negalima dezaktyvuoti iš transporto priemonės. 4) Siunta pristatoma su dviejų ginkluotų apsaugos darbuotojų palyda asmeninėje transporto priemonėje. Lydinčiojoje transporto priemonėje įdiegta tiesioginio ryšio su saugumo kontrolės centru (toliau – SKC) įranga. 20 str. (6 klasės saugomos siuntos, kurios vertė eurais yra didesnė negu 8 000 000 EUR vienoje transporto priemonėje, vežimas) 1) 6 klasės saugomą siuntą veža ne mažiau kaip trys ginkluoti apsaugos darbuotojai. 2) Apsaugos darbuotojai vilki bent šias apsaugos priemones: — neperšaunamas striukes ir — apsauginius šalmus. 3) Vežama neperšaunamoje transporto priemonėje, kuri įrengta taip, kaip nurodyta pirmesnio straipsnio 3 dalyje, ir aprūpinta FB 4 antibalistine apsauga nuo kulkų. 4) Vežama su neperšaunamos transporto priemonės, bent jau su FB 3 kategorijos apsauga iš visų keturių pusių, ir trijų ginkluotų apsaugos darbuotojų palyda. Lydinčiojoje transporto priemonėje įdiegta tiesioginio ryšio su saugumo kontrolės centru (toliau – SKC) įranga. Reglamentas dėl Reglamento (ES) Nr. 1214/2011 įgyvendinimo yra priiminėjamas; juo nustatomas tam tikras specialus reglamentavimas: — užsienio grynųjų pinigų vežimo bendrovėms pagal Reglamento (ES) Nr. 1214/2011 sąlygas Slovėnijoje taip pat leidžiama vežti kitus grynuosius pinigus (ne tik grynuosius eurus) virš 20 %, kaip nustatyta Reglamente (ES) Nr. 1214/2011, — užsienio grynųjų pinigų vežimo bendrovėms pagal Reglamento (ES) Nr. 1214/2011 sąlygas Slovėnijoje taip pat leidžiama vežti kitas vertybes (ne tik grynuosius eurus ar kitus grynuosius pinigus), kurie nenustatyti Reglamente (ES) Nr. 1214/2011. Vertybės yra taurieji metalai, brangakmeniai, meno kūriniai, kultūros paveldas, vertingi dokumentai ir kt. Kultūros meno objektas yra objektas, kuris taip klasifikuojamas pagal reglamentus, taikomus kultūros paveldo objektų ir nacionalinio turto klasifikavimo rūšims, pagal taisykles, kuriomis nustatoma nacionalinio turto ir muziejų eksponatų apsauga ir saugojimas. Jeigu tai neįmanoma, ypatingomis aplinkybėmis galėtų būti taikomas Grynųjų pinigų ir kitų vertybių vežimo ir apsaugos taisyklių (Slovėnijos Respublikos oficialusis leidinys Nr. 96/0516/08, 81/08, 86/09 ir 17/11) 22 str.

20 str. arba visos kitos nacionalinės taisyklės pagal Grynųjų pinigų ir kitų vertybių vežimo ir apsaugos taisyklių (Slovėnijos Respublikos oficialusis leidinys Nr. 96/05, 16/08, 81/08, 86/09 ir 17/11) 16–20 str., kaip ir banknotų atveju.